Na temelju članka 5. stavka 1. točke 6. i stavka 11. Zakona o sigurnosti prometa na cestama (Narodne novine 67/08, 48/10, 74/11, 80/13, 158/13, 92/14, 64/15 i 108/17) i članka 41. točke 2. Statuta Grada Zagreba (Službeni glasnik Grada Zagreba 23/16 i 2/18), uz prethodnu suglasnost Ministarstva unutarnjih poslova, Gradska skupština Grada Zagreba, na \_\_\_ sjednici, \_\_\_\_\_\_\_\_\_ 2018., donijela je

**ODLUKU**

**o izmjenama Odluke o organizaciji i načinu naplate parkiranja**

**Članak 1.**

U Odluci o organizaciji i načinu naplate parkiranja (Službeni glasnik Grada Zagreba 12/11, 18/13 i 20/14 - Presuda i Rješenje Visokog upravnog suda Republike Hrvatske i 22/17) u članku 2. alineja 9. mijenja se i glasi:

„- vozilo je osobni automobil i drugo motorno vozilo namijenjeno prijevozu osoba koje osim sjedala za vozača ima najviše osam sjedala te drugo vozilo čija najveća dopuštena masa nije veća od 3500 kg i čija dimenzija ne prelazi dimenzije parkirališnog mjesta;“.

**Članak 2.**

U članku 6. stavak 7. mijenja se i glasi:

„Parkirališno mjesto na javnim parkiralištima označava se bijelom bojom ili drugom oznakom (dopunskom pločom) koja označava način parkiranja vozila.“.

**Članak 3.**

Ova odluka stupa na snagu osmoga dana od dana objave u Službenom glasniku Grada Zagreba.

KLASA:

URBROJ:

Zagreb,

 **Predsjednik**

 **Gradske skupštine**

 **dr. sc. Andrija Mikulić**